Koguneti linna väljakule gruppide kaupa. Siis astus nende ette üks punase käisesidemega mees, kes teatas:"eesti sõdurid, sõda on lõppenud, Hitleri Saksamaa kapituleerunud, pange relvad maha, kedagi läbi ei otsita, aga teie kui vanad sõjamehed teate, mis juhtub, kui neid leitakse. Meie soov on, et te võimalikult ruttu lahkuksite Tšehhi territooriumilt." See fakt näitab, et rebasel oli tol hetkel tsehhidega kokkulepe, mis siis ka pidas. Paremat lahendust tol hetkel lihtsalt ei olnud.